Onsdag aften udbrændte en lade på en ejendom i Birkelse. Politiet har en stærk formodning om, at branden er påsat.

Ilden var nemlig opstået i en stjålet bil, der holdt i laden. En bil politiet få timer forinden havde været ude at kigge på, efter et tip fra en forbipasserende, der undrede sig over, at bilen holdt hvor den gjorde. Ejendommen er nemlig ikke beboet. Politiet havde allerede sikret sig spor fra den stjålne bil - nu er det så op til brandteknikerne at finde ud af, hvordan ilden opstod.